I de nordlige egne af Sverige, har de lidt mere erfaring med sne, end vi har i Danmark. Måske er det også derfor, at de har lidt flere tricks i ærmet, når det kommer til at have det sjovt i det kridhvide pudder.

TV: Verdens største taxi vejer syv tons

For eksempel har denne svensker fundet på at rulle sin 57 tons tunge kampvogn ud for at drifte den rundt i sneen.

Tanken er en Stridsvagn 122, som er en modificeret udgave af den tyske Leopard 2A5. Motoren er en 12-cylindret dieselhakker på 47,6 liter, der yder 1.500 hestekræfter. Det gør den i stand til at skyde en topfart på 68 km/t.

TV: Verdens vildeste snerydder

Selvom tanken har masser af kræfter, så er det stadig imponerende, hvordan chaufføren formår at smide den tonstunge kæmpe sidelæns. I øvrigt kan han fortsætte drift-legen i timevis, da tanken rummer hele 1.160 liter dieselolie.

Tjek den driftende tank i klippet ovenfor...